stanford-oval/wikipedia huggingface dataset:
צ'כיה במשחקים האולימפיים
היסטוריה > אולימפיאדת ריו דה ז'ניירו (2016)

גם באולימפיאדת ריו דה ז'ניירו (2016) זכו הצ'כים ב-10 מדליות, אך רק אחת מהן הייתה מדליית זהב, בה זכה הג'ודוקא לוקאש קרפאלק. הקיאקיסט יוסף דוסטאל זכה במדליית כסף במקצה ל-1000 מטר, ובמדליית ארד במקצה הרביעיות ל-1000 מטר. ייז'י פרסקאווץ זכה במדליית ארד בסלאלום. חותר הקאנו ויצ'סלב גבאס סיים במקום הרביעי בסלאלום, ובמקצה הזוגות סיימו יונאש קשפאר ומארק שינדלר במקום השמיני. מרטין פוקסה סיים במקום השישי במקצה ל-1000 מטר, ופיליפ דבוז'אק וירוסלב ראדון סיימו במקום השביעי במקצה הזוגות לאותו המרחק. רוכב האופניים ירוסלב קולחאווי איבד את תוארו במרוץ אופני הרים, וזכה במדליית כסף. קטז'ינה נאש סיימה במקום החמישי. בטניס זכו הצ'כים בשלוש מדליות ארד: פטרה קביטובה בטורניר הנשים, לוציה חרדצקה וראדק שטפאנק בטורניר הזוגות המעורבים ולוציה שפרובה וברברה סטריצובה בטורניר הזוגות לנשים. שפרובה וסטריצובה ניצחו במשחק על מדליית הארד צמד צ'כי נוסף, אנדראה חלאוואצ'קובה ולוציה חרדצקה, שהסתפקו במקום הרביעי. במדליית ארד נוסף זכה החותר אונדז'יי סינק, שהייתה המדליה האולימפית השלישית שלו. מירוסלבה קנאפקובה איבדה את תוארה וסיימה במקום השביעי, וגם לוקאש חלשיץ' ויאקוב פודרזיל סיימו במקום השביעי, במקצה הזוגות.
באתלטיקה איבדה ברברה שפוטקובה את תוארה בהטלת כידון אחרי שתי זכיות רצופות, והסתפקה במדליית ארד. אתלטית נוספת שהישגיה ירדו בהשוואה ללונדון הייתה זוזאנה היינובה, שסיימה רביעית בריצת 400 מטר משוכות. בקפיצה במוט סיים יאן קודליצ'קה במקום הרביעי ומיכל בלנר במקום השביעי, ובהטלת כידון סיים ויצסלאב וסלי במקום השביעי ויאקוב ואדלייך במקום השמיני. הקלע דוד קוסטלצקי סיים רביעי בטראפ ואדלה ברונס סיימה שביעית בירי בשלושה מצבים. מרים המשקולות ייז'י אורסאג סיים במקום השמיני.
אולימפיאדות החורף

השתתפותה של צ'כיה באולימפיאדת לילהמר (1994) הייתה השתתפותה הראשונה כמדינה עצמאית בכלל המפעלים האולימפיים. 65 ספורטאים צ'כים השתתפו במשחקים, אך אף אחד מהם לא זכה במדליה. הקרובות ביותר לכך היו נבחרות ההוקי קרח והסקי נורדי משולב, שסיימו כל אחת במקום החמישי.
באולימפיאדת נאגנו (1998) השתתפו 66 ספורטאים צ'כים. נבחרת ההוקי קרח זכתה במדליית הזהב, לאחר שברבע הגמר הביסה את נבחרת ארצות הברית 1-4, בחצי הגמר ניצחה את נבחרת קנדה 1-2 (שתיהן נחשבו למועמדות לזכות בטורניר) ובגמר עצמו גברה 0-1 על נבחרת רוסיה. מלבד הנבחרת, זכתה קתז'ינה נאומנובה במדליית כסף במרוץ הסקי למרחקים ל-5 ק"מ, ובמדליית ארד במרוץ המרדף ל-10 ק"מ.
באולימפיאדת סולט לייק סיטי (2002) עלה מספר המשתתפים הצ'כים ל-75. אלש ולנטה זכה במדליית זהב בסקי חופשי, ונאומנובה זכתה בשתי מדליות כסף נוספות, במרוץ המרדף ובמרוץ ל-15 ק"מ. נבחרת ההוקי קרח הסתפקה במקום השביעי, לאחר שנוצחה בידי נבחרת רוסיה ברבע הגמר.
באולימפיאדת טורינו (2006) השתתפו 84 ספורטאים צ'כים, ומספר המדליות עלה ל-4. נאומנובה שוב זכתה בשתי מדליות, ולראשונה אחת מהן הייתה מדליית זהב (במירוץ ל-30 ק"מ). במרוץ המרדף ל-15 ק"מ זכתה במדליית כסף. עמיתה לוקאש באואר זכה במדליית כסף במרוץ ל-15 ק"מ, ונבחרת ההוקי קרח זכתה במדליית ארד, לאחר שהפסידה בחצי הגמר 7-3 לשוודיה, וגברה על רוסיה 0-3 במשחק על המקום השלישי.
באולימפיאדת ונקובר (2010) השתפרו הישגיה של צ'כיה עוד יותר. הספורטאים הצ'כים זכו ב-6 מדליות, בהן שתי מדליות זהב. מעל כולם בלטה המחליקה המהירה מרטינה סביליקובה, שזכתה בשתי מדליות זהב במרוצים ל-3,000 ול-5,000 מטר, ובמדליית ארד במירוץ ל-1,500 מטר. בסקי למרחקים, זכה לוקאש באואר במדליית ארד במירוץ ל-15 ק"מ, והיה שותף לזכייתה של נבחרת השליחים במדליית ארד. שארקה זחרובסקה זכתה במדליית ארד ראשונה בסקי אלפיני, לאחר שסיימה במקום השלישי במקצה הסלאלום. נבחרת ההוקי קרח הודחה ברבע הגמר בידי פינלנד, וסיימה במקום השביעי.
אולימפיאדת סוצ'י (2014) הייתה המוצלחת בתולדות צ'כיה, עם 8 מדליות, מהן שתי מדליות זהב. מרטינה סביליקובה שמרה על תוארה במרוץ ל-5,000 מטר, ובמרוץ ל-3,000 מטר זכתה במדליית כסף. במדליית הזהב השנייה זכתה גולשת השלג אווה סמקובה. ביתר המדליות זכו ביאתלטים. אונדז'יי מוראבץ זכה במדליית כסף במרוץ המרדף ל-12.5 ק"מ ובמדליית ארד במרוץ ל-15 ק"מ וירוסלב סואוקופ זכה במדליית ארד במרוץ ל-10 ק"מ. אצל הנשים, זכתה גבריאלה סואוקלובה במדליית כסף במרוץ ל-12.5 ק"מ. שלושתם, יחד עם ורוניקה ויטקובה, זכו במדליית כסף במרוץ השליחים המעורב. נבחרת ההוקי קרח הודחה ברבע הגמר בידי ארצות הברית, ודורגה במקום השישי.
באולימפיאדת פיונגצ'אנג (2018) זכתה המשלחת ב-7 מדליות מהן שתי מדליות זהב. את מדליות הזהב השיגה אסתר לדצקה שהייתה הספורטאית הראשונה בתולדות המשחקים האולימפיים שזכתה בשתי מדליות זהב בשני ענפים שונים: גלישת שלג (סלאלום ענק) וסקי אלפיני (סופר G).
מדליות

| --- | --- |
 :  ראו גם – מדליות במשחקים האולימפיים
ראו גם

בוהמיה במשחקים האולימפיים
צ'כוסלובקיה במשחקים האולימפיים
צ'כיה במשחקים הפאראלימפיים
צ'כיה במשחקים האולימפיים לנוער
הערות שוליים

1 2  "Medals by Games" [מדליות לפי משחקים]. Olympic Analytics (באנגלית). נבדק ב-13 במאי 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-13 במאי 2022. {{cite web}}:  (עזרה)תחזוקה - ציטוט: url-status (link)
חותר הקיאק מרטין דוקטור, שזכה בשתי מדליות זהב באטלנטה
הקיאקיסטית שטפנקה הילגרטובה, שזכתה במדליות זהב באטלנטה ובסידני
האתלט רומן שברלה, שזכה במדליית כסף בסידני ובמדליית זהב באתונה, בקרב עשר
מטילת הכידון בארבורה שפוטאקובה, האלופה האולימפית בבייג'ינג ובלונדון
רוכב האופניים ירוסלב קולחאווי שזכה במדליית זהב בלונדון ובמדליית כסף בריו דה ז'ניירו
קתז'ינה נאומנובה, שזכתה ב ב-6 מדליות בין 1998 ל-2006
משחק הגמר בין נבחרות צ'כיה ורוסיה באולימפיאדת נאגנו
המחליקה המהירה מרטינה סבליקובה חוגגת את ניצחונה במירוץ ל-3,000 מטר באולימפיאדת ונקובר
לוסיטנים

הלוּסִיטָנִים (בלטינית: Lusitani) היה עם קדוּם שחי במערב איבריה, בפורטוגל של היום.
נדידתם והתבססותם של הלוסיטנים

הלוסיטנים היו שבט, או מספר שבטים, שהתיישבו במערב איבריה. רואים את הפורטוגלים כצאצאיהם. המפורסם שבין הלוסיטנים הוא ויריאתוס.
היסטוריונים וארכאולוגים עדיין דנים במקורם האתני של הלוסיטנים. לפי חלק מהחוקרים, הלוסיטנים הגיעו מהרי האלפים השווייצרים, ומשם נדדו דרום-מערבה והתיישבו בצפון מזרח איבריה במאה השישית לפנה"ס. החוקר לאמְבְּרִינוֹ טען שהלוסיטנים הם קבוצה שבטית ממקור קלטי שקשורים ללוסונים (עם שהתיישב במזרח איבריה), ושיער ששני העמים הגיעו מהרי האלפים השווייצרים. לעומתם, חלק מהחוקרים בני ימינו טוענים כי הלוסיטנים היו ילידי פורטוגל ונשלטו על ידי הקלטים לפני שקיבלו עצמאות מהם.
האזור הראשון שיישבו הלוסיטנים היה צפון פורטוגל (אזור הדורו). הם נשארו שם עד שניצחו שבטים קלטים אחרים ואז הרחיבו את הטריטוריה שלהם דרומה לאסטרמדורה ולמרכז פורטוגל. כשהגיעו הרומאים לאזור, שלטו הלוסיטנים ברובה של פורטוגל של ימינו.
תרבות ואורח-חיים

הלוסיטנים ככל הנראה היו חלק מהתרבות הקלטית, או שהושפעו ממנה. הם היו עם מפותח יחסית, לא כמו יוון ורומא, אך הרומאים בהחלט היו מופתעים מיכולותיהם בקרב ובכלי-הנשק המתקדמים יחסית שלהם.
הלוסיטנים השתמשו בכלי-נשק כמו פגיונות, רומחים מברזל וחניתות ארד. הם שמנו את גופם, ונהגו להתרחץ באמבטיות אדים לפני שהתרחצו במים רגילים; הם בדרך-כלל אכלו פעם אחת ביום. הם ידועים בכך שהם הקריבו בני-אדם, כמו האצטקים, אך בצורה קצת שונה. הם דקרו אסירות בהריון ברחם, ואז נבאו את העתיד לפי הדרך בה הן התמוטטו. הם הקריבו למען קאריוקקוס, אל המלחמה: לא רק בני-אדם אלא גם סוסים ועזים. הם התאמנו בפעולות ספורטיביות כמו מרוצים, אגרוף וסימולציות קרב. הם אסרו על נישואין עם יותר מאישה אחת; הם נעלו מגפיים עשויים עור וחטבו עצים.
הלוסיטנים חיו בבתי אבן מרובעים כשהקיר הפונה צפונה מעוגל, עם דלת אחת. בגדיהם היו עשויים צמר או עור עזים. הם נהגו לענוד שרשראות זהב שרוקעו בעזרת פטיש. הם נהגו לשתות יין רק בחגיגות; ביום יום הם שתו מים, בירה וחלב עזים.
מסמכים רומים קדומים מחשיבים אותם כשכירי-חרב של קרתגו; זה נבע מידיעות מוקדמות על לוסיטנים הנלחמים לצד הקרתגים בהרי הפירנאים בדרך לרומא.
דת

ללוסיטנים הייתה דת פוליתאיסטית (אמונה בהרבה אלים). את האלים שלהם הם ריצו בעיקר בעזרת הקרבות של סוסים ועזים, אך הרומים מספרים גם על הקרבות בני-אדם. אלי המיתולוגיה הלוסיטנית:
אֶנְדוֹבֶלִיקוּס – אל הרפואה והביטחון.
אָטֶגִינָה – אלת הטבע והירח.
טוּרְיָקוּס – אל הכוח.
סוּקֶלוּס – אל החקלאות והיין.
רוּנֶסוֹקֶסִיוּס – אל החניתות.
קָריוֹקֶקוּס – אל המלחמה.
בּוֹרְמָנִיקוֹ – אל המעיינות החמים.
דוּבֶּרְדִיקוּס – אל המים.
נָבּיה – אלת הנהרות.
טוֹנְגוֹאֶנָבְּיָגוּס – אל השבועות.
טְרֶבָּרוּנָה – אלת הבית והמוות.
נָנְטוֹסְבֶלְטָה – אלת הפיריון.
הלוסיטנים האמינו גם בעבודת המתים. כאשר כבשו הרומים את איבריה, חלק מהאלים הלוסיטנים נפוצו באימפריה, וכמו כן, הרבה אלים זוהו כגרסאות לוסיטניות של אלים רומיים.
שפה

חוקרים רבים טוענים כי השפה הלוסיטנית מקורה בניבים קלטים, בעיקר קלטיברים. בלי שום ספק, מקורה אינדו-אירופאי. עם זאת, יש אלו שטוענים כי מקור השפה הוא דווקא מאיטליה. ולבסוף, החוקר הגרמני אולריך שמול הכין ענף חדש, ששמו "גאליצית-לוסיטנית".
שבטים

הלוסיטנים היו שבט יחיד שחי בין נהר הדורו העובר דרך העיר פורטו לבין הנהר טאגוס העובר דרך ליסבון. מאוחר יותר, השם אומץ בידי שבטים סמוכים הקשורים אתנית ללוסיטנים, בפורטוגל של היום ובגליסיה, ובסופו של דבר לכל השבטים האזוריים הנלחמים נגד הרומאים. שבטים, חלקם ידועים רק בשמם הלטיני, אשר שכנו לפני השלטון הרומי בלוסיטניה:
אִינְטֶרָמִיקִים – חיו במזרח גליסיה.
אֶקְויזִים – חיו בדרום גליסיה.
בְּרָקָרִים – חיו איפה שהיום העיר בראגה.
גְרוֹבִים – חיו במערב גליסיה.
וֶטוֹנִים – חיו איפה שהיום העיר טולדו.
זוֹלֶיִים – חיו בדרום גליסיה.
טוּרְדוּלִים – חיו איפה שהיום העיר לורינה.
טוּרוֹדִים – חיו במערב גליסיה.
טָמָגָנִים – חיו בצפון-מזרח פורטוגל.
טָפּוֹלִים – חיו איפה שהיום העיר בדחוס.
לֶאוּנִים – חיו בצפון-מערב פורטוגל.
לוּאָנְקְוִים – חיו איפה שהיום העיר ריאל.
לוּמָקִים – חיו בדרום גליסיה.
נֶמֶטָטִים – חיו בצפון-מערב פורטוגל.
נָרְבָּסִים – חיו בדרום גליסיה.
סֶאוּרְבִּים – חיו במערב גליסיה.
פָאסֶרִים – חיו בצפון-מערב פורטוגל.
קְוָקֶרְנִים – חיו בצפון-מזרח פורטוגל.
קוֹנִים – חיו בדרום פורטוגל.
קָלָאֶקִים – חיו איפה שהיום העיר מירנס.
קֶלְטִיקִים – חיו במרכז פורטוגל.
המלחמה נגד הרומים והרומניזציה

משנת 193 לפנה"ס החלו הלוסיטנים להילחם נגד הרומים. בשנת 150 לפנה"ס, הם הובסו בידי פראיטור סרביוס גלבה: בכך שהטמין מלכודת מתוחכמת, הוא הצליח להרוג 9,000 לוסיטנים ומכר 20,000 לוסיטנים כעבדים בגאליה (צרפת של היום). שלוש שנים לאחר מכן (147 לפנה"ס), וריאתוס הפך להיות מנהיג הלוסיטנים וגרם לנזק כבד בשלטון הרומי בלוסיטניה. עשור מאוחר יותר, בשנת 137 לפנה"ס, נרצח וריאתוס בידי שלושה מחבריו לאחר ששוחדו בידי הנציב סרביליוס קיפיאנוס.
לאחר שלטון וריאתוס, הלוסיטנים נטמעו בתרבות והשפה רומית; הערים הלוסיטניות, כמו שאר תושבי איבריה, קיבלו אזרחות רומית. הפורטוגזית בפני עצמה היא התפתחות מקומית של לטינית.
ראו גם

פרובינקיה לוסיטניה
פורטוגל
ספרד
איבריה
קלטים
אמארש
מפה של פורטוגל של היום, עם שמות השבטים שחיו באזור. נדידת הטורדולים צבועה באדום, נדידת הקלטים בחום והתפשטות הלוסיטנים בכחול.
סאן סיטי

| --- | --- |

אחד המלונות באתר
 מידע כללי
 סוג:  מתקן נופש 
 מיקום:  Moses Kotane Local Municipality 
 מדינה:  דרום אפריקה 
 הקמה ובנייה
 תקופת הבנייה:  ?–1979
 תאריך פתיחה רשמי:  1979 
 
 קואורדינטות:  25°20′25″S 27°05′27″E﻿ / ﻿25.340277777778°S 27.090833333333°E﻿ / -25.340277777778; 27.090833333333
 אתר רשמי
  (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיסאן סיטי(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיסאן סיטי(למפת הפרובינציה הצפון מערבית רגילה) מייפקינג קלרקסדורפ רסטנבורג שווייצר-רנקסאן סיטי(למפת הפרובינציה הצפון מערבית מוגדלת) מייפקינג קלרקסדורפ רסטנבורג שווייצר-רנקסאן סיטי
 
סאן סיטי (אנגלית: Sun City) הוא אתר נופש ומופעים בדרום אפריקה. בשנות השמונים זכה האתר לפרסום בזכות השימוש שנעשה בו לשם עקיפת החרם התרבותי הבינלאומי שהוטל על דרום אפריקה בעקבות שלטון האפרטהייד בה.
היסטוריה

אתר סאן סיטי שוכן בפרובינציה הצפון-מערבית של דרום אפריקה, ליד שמורת הטבע פילאנסברג (Pilanesberg) ובמרחק של שתי שעות נסיעה מהעיר יוהנסבורג. הוא פותח על ידי איל המלונאות סול קרצנר, במסגרת פעילות קבוצת סאן אינטרנשיונל שבבעלותו, בתחומי הבנטוסטן בופוטאצוואנה. האתר נחנך ב-7 בדצמבר 1979.
בופוטאצוואנה הוכרזה כמדינה עצמאית לכאורה על ידי ממשלת דרום אפריקה, אם כי לא הוכרה ככזו על ידי מדינות אחרות. לכן ניתן היה לקיים בה שירותי תיירות כקזינו ומופעי חשפנות, שהיו אסורים על פי החוק בדרום אפריקה. הפעלתם בסאן סיטי, בנוסף לקרבתה לערים יוהנסבורג ופרטוריה, הביאו לכך שהאתר הפך למבוקש בקרב תיירים ונופשי סוף שבוע.
ארגון האומות המאוחדות הטיל על דרום אפריקה חרם תרבותי במטרה להיאבק בשלטון האפרטהייד שהנהיגה. על מנת להתגבר על החרם הציע קרצנר תמריצים כספיים לאמנים והרכבים שיגיעו להופיע בסאן סיטי. בין האמנים הנודעים שנענו והופיעו באתר למרות החרם היו "הביץ' בויז", לינדה רונסטאדט, שר, מילי ג'קסון, לייזה מינלי, פרנק סינטרה, פול אנקה, "סטטוס קוו", רוד סטיוארט ואלטון ג'ון.
בשנת 1984 ערכה במקום להקת קווין סדרת הופעות שעוררה מחלוקת רבה. הלהקה ספגה קנס מאיגוד המוזיקאים הבריטי והאו"ם הכניס אותה לרשימה השחורה של אמנים מפירי החרם. חברי הלהקה הגנו על פעולותיהם וטענו כי התעקשו להופיע בדרום אפריקה לפני קהלים שלא היו מופרדים גזעית. בשלהי שנות השמונים שימש השיר We Will Rock You של קווין כפסקול במסגרת סרטון קידום מכירות מסחרי של סאן סיטי שהוצג בדרום אפריקה.
באוקטובר 1980 נערך באתר קרב אגרוף בין שני מתחרים בינלאומיים - בין המתאגרף האמריקאי השחור מייק ויוור (Mike Weaver) למתאגרף הדרום אפריקאי הלבן גרי קוטזי (Gerrie Coetzee).
ב-1985 ביצעה קבוצת המחאה הבינלאומית Artists United Against Apartheid ובה 49 אמנים שיר מחאה ששמו כשם האתר, ובו התחייבו חבריה שלא להופיע באתר משום התנגדותם לאפרטהייד. השיר גם נכלל באלבום Live in the City of Light של להקת Simple Minds שיצא לאור ב-1987.
היסטוריה > 1994 ואילך

לאחר סיום משטר האפרטהייד בדרום אפריקה ב-1994 מוזגה בופוטאצוואנה לתוך המדינה. אתר סאן סיטי המשיך בפעולתו. הוא אירח אירועים שונים ובהם תחרות מיס דרום אפריקה וחמש תחרויות של מיס עולם. ב-2001 נערך בו הטקס השני של חלוקת פרסי האקדמיה ההודית הבינלאומית לקולנוע (IIFA).
ב-2002 נחתם באתר הסכם סאן סיטי, שהיה מציוני הדרך שהובילו לסיומה של מלחמת קונגו השנייה. ב-2014 צולם באתר סרט הקולנוע תקועים בחופשה.
המתקנים באתר כוללים בין היתר ארבעה מלונות, קזינו, קאנטרי קלאב, פארק מים ושני מסלולי גולף וכן מתקני בידור.
הערות שוליים

1 2  אייל דץ‏, אפריקה-ישראל החרמות: על החרם התרבותי שהוטל על דרום אפריקה, באתר וואלה, 16 ביוני 2010
↑  הופעתו של אלטון ג'ון בדרום אפריקה מעלה זיכרונות, באתר ארכיון האינטרנט, ‏11 בינואר 2008, אורכב מהמקור ב־19 בדצמבר 2013, בדיקה אחרונה ב־10 ביוני 2021
| --- | --- |
בקרת זהויות :  NLI: 987007562285605171  LCCN: n82045488  MusicBrainz: 505f35ac-ac2a-46ab-9baf-a18ff3e5c933  MusicBrainz: 801eccb2-d00b-47ef-a436-0855b0ceb2aa  VIAF: 130205093   WorldCat (עם VIAF): 130205093
נאוונאטוריים

| נאוונאטוריים |
| --- | --- |
 שלד נאוונאטור
תקופה
קרטיקון תחתון-קרטיקון עליון 130–92 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
קבוצה:: אלוזאורים
משפחה:: נאוונאטוריים
שם מדעי
 Neovenatoridae ‏הינה, 1920

נאוונאטוריים (שם מדעי: Neovenatoridae) היא משפחה של דינוזאורים טורפים מקבוצת התרופודים ועל-משפחת האלוזאורים, אשר חיו בקרטיקון התחתון ובתחילת הקרטיקון העליון לפני 92–130 מיליון שנה. בצורתם הם דומים לאלוזאוריים מחד ולקרכרודונטוזאוריים מצד שני וייתכן שהייתה משפחת מעבר לשתי המשפחות.
מאפיינים

מיני המשפחה היו טורפים בעלי עצמות שת רחבות, כתפיים וגפיים קצרות ולסתות בעלות שורות שיניים מחודדות. הסוג העיקרי במשפחה הוא הנאוונאטור שחי בבריטניה לפני 125 מיליון שנה. סוגים נוספים נתונים במחלוקת ומשויכים לעיתים למשפחות אחרות כמו לקרכרודונטוזאוריים, מגלוזאוריים, מטריאכאנטוזאוריים או נואזאוריים.
משפחת המגרפטוריים שויכה לקבוצה בעבר אך כיום היא מהווה קבוצה נפרדת.
סוגים

צ'ילנטאיזאורוס (Chilantaisaurus)?
דלתדרומאוס (Deltadromeus)?
Gualicho (אנ')?
נאוונאטור (Neovenator)
סיאטס (Siats)
ניל ג'קסון

| --- | --- |

ניל ג'קסון, 2009
 לידה:  5 במרץ 1976 (בן 49) לוטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992 
 מקום לימודים:  האוניברסיטה המטרופוליטנית של קארדיף 
 http://www.neiljackson.info/
 פרופיל ב-IMDb
 
ניל ג'קסון (באנגלית: Neil Jackson; נולד ב-5 במרץ 1976) הוא שחקן אנגלי. הוא מוכר בעיקר מהופעתו בתפקיד מרקוס בסדרה "Blade", ובתפקיד סשה בדרמה הקומית "Make It or Break It". ג'קסון כתב את התסריט לסרט "The Passage" בבימויו של מארק הלר שיצא לאקרנים ב-2007. עוד שיחק בסרטים "קוונטום של נחמה" ו"פוש".
ביוגרפיה

ג'קסון נולד בלוטון שבבדפורדשייר. הוא הבן השני מתוך ארבעה בניהם של אוולין ודניס ג'קסון.
הוא גילה את המשחק כשלמד דרמה בבית הספר "הרלינגטון אפר סקול". המורה שלו נייג'ל ויליאמס ליהק אותו בהצגות שהועלו בבית הספר בהם "אנני", "חנות קטנה ומטריפה", "זמנים קשים", והמחזמר "סיפור הפרברים". הוא גם שיחק בנעוריו בתיאטרון הלאומי לנוער, ובהמשך עבר לקארדיף ללמוד באוניברסיטת ויילס מכון קרדיף (UWIC) בוויילס.
בוויילס החל ג'קסון להשתתף בתחרויות אגרוף במסגרת אליפויות אגרוף של האוניברסיטאות הבריטיות שנערכות ברחבי בריטניה. הוא זכה בזהב במשקל בינוני קל. אחר כך המשיך והגן על תוארו במשך שנתיים רצופות. בזכות האגרוף קיבל מלגה ב-UWIC עבו לימודי המאסטר. ב-1998 סיים את התואר.
קריירה

בלי לדעת איך להיכנס לתחום המשחק כתב ג'קסון מחזמר ושלח אותו לתחרות כותבים חדשים. הוא הגיע למקום השלישי בתחרות ומשך את תשומת הלב של מפיקים בלונדון בהם מייקל ארמסטרונג. בהמשך נרשם לאקדמיית המשחק של מייקל ארמסטרונג וסיים את לימודיו ב-2002.
הופעת הבכורה המקצועית של ג'קסון הייתה בסיבוב הופעות של המחזה הקלאסי "העלמה יוליה" מאת יוהאן אוגוסט סטרינדברג. הוא היה השחקן המחליף של הדמות ז'אן, ושיחק בתפקיד זה בהמשך אותה שנה בהפקה בווסט אנד. הפריצה הגדולה שלו הייתה כשגילם את פרדיקס בסרט "אלכסנדר" בבימויו של אוליבר סטון לצדם של קולין פארל ואנג'לינה ג'ולי. הוא נזכר שכשפגש את אוליבר סטון לראשונה היה לו פנס בעין ושלושה תפרים בגבות, והתבדח על כך שזה כנראה עזר לו לקבל את התפקיד. עוד שיחק ג'קסון בדרמת הכדורגל "Dream Team" בתפקיד פיל ווליס.
ב-2006 הופיע ג'קסון בתפקיד אורח בפרק "Sandhogs" בעונה 4 של הסדרה "פשע מן העבר". הוא גילם את קורבן הרצח "דוני". ב-2007 יצא לאקרנים הסרט "The Passage" שכתב ג'קסון והוסרט במרוקו. בסרט שיחק ג'קסון בתפקיד ראשי לצדו של סטיבן דורף. הסרט זכה בפרס השופטים של פסטיבל הסרטים בדורנגו לשנת 2008. ג'קסון שיחק בתפקיד אורח בפרק "A La cart" בסדרה "זירת הפשע". עוד הופיע בתפקיד איאן בסדרה הקומית "איך פגשתי את אמא". ב-2008 הופיע בפרק בסדרה "CSI: מיאמי" וב-2009 שיחק בתפקיד ריית' בפרק בסדרה "סטארגייט אטלנטיס".
ג'קסון השתתף בסרט הג'יימס בונד "קוונטום של נחמה" בו גילם את הדמות של מר סלייט. הצילומים נערכו בפנמה. לפני כן השתתף בסדרה "Make It or Break It" של רשת ABC Family בתפקיד סשה בלוב. עוד הופיע בדמות לוקאס הלינגר בסדרה "פלאש פורוורד". ב-2010 כיכב בתפקיד הנהג הארי ספרגו בהפקה המחודשת של ה-BBC לסדרה "על אדונים ומשרתים". ג'קסון לוהק לתפקיד סר פרסי בלקני / סקרלט פימפרנל בעיבוד של הפקות פיירבנקס לספר "סקרלט פימפרנל". בשנת 2017 החל לשחק בתפקיד ראשי בסדרת המתח "אבסנטיה" ברשת AXN, בתפקיד ג'ק ביירן, בעלה של אמילי (סטנה קטיק).
חיים אישיים

ג'קסון הוא פטרון של ארגון הצדקה Trust PA לסובלים מפגיעות בעמוד השדרה, לזכרו של חבר.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | אלכסנדר | Alexander | פרדיקס |  |
| 2005 | ארוחת בוקר על פלוטו | Breakfast on Pluto | גבר בדיסקו |  |
| 2006 |  | The Last Drop | Flt. Sgt. סימקינס |  |
| 2006 |  | The Thirst | הדוכס מארל |  |
| 2007 |  | Passage | אדם |  |
| 2008 | קוונטום של נחמה | Quantum of Solace | מר סלייט |  |
| 2009 | פוש | Push | ויקטור בודרין |  |
| 2009 | שולחן לשלושה | Table for Three | טרה |  |
| 2010 | כשתפגשי זר גבוה ומסתורי | You Will Meet a Tall Dark Stranger | אלן |  |
| 2012 |  | True Bloodthirst | דריקס |  |
| 2014 |  | House of Secrets | סם | סרט טלוויזיה |
| 2016 | יצורים ליליים | Nocturnal Animals | כריסטופר |  |
| 2018 | ברוכים הבאים לעולם שלי (אנ') | Welcome to Marwen | קארט | של הבמאי רוברט זמקיס |
| 2019 |  | A. I. Tales | לן |  |
| 2021 | קינגס מן: ההתחלה | The King's Man |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001–2003 |  | Dream Team | פיל ווליס | סדרת טלוויזיה (2 פרקים) |
| 2002 |  | Heartbeat | ג'רמי פורבס | בפרק "The Leopard's Parts" |
| 2002 |  | The House That Jack Built | צ'ארלי | בפרק "Dynasty" |
| 2002 |  | Is Harry on the Boat? | מת'יו | סדרת טלוויזיה (פרק אחד) |
| 2002 |  | Ultimate Force | לוק | בפרק "Natural Selection" |
| 2002 | עדות אילמת | Silent Witness | מרקוס סול | סדרת טלוויזיה (2 פרקים) |
| 2003 |  | The Last Detective | סטיוארט גילי | בפרק "Lofty" |
| 2004 | כובע אדום | Red Cap | רובי מקוי | בפרק "Fighting Fit" |
| 2005 | שוגר אהובתי | Sugar Rush | דייל | סדרת טלוויזיה (7 פרקים) |
| 2005 | סטארגייט SG-1 | Stargate SG-1 | קאלק | בפרק "Prototype" |
| 2006 |  | Blade: The Series | מרקוס ואן סקיבר | סדרת טלוויזיה (12 פרקים) |
| 2006 | פשע מן העבר | Cold Case | ג'ון דונובן | בפרק "Sandhogs" |
| 2007 | זירת הפשע | CSI: Crime Scene Investigation | מייקל המלצר | בפרק "A La Cart" |
| 2007 | איך פגשתי את אמא | How I Met Your Mother | איאן | בפרק "Third Wheel" |
| 2008 | CSI: מיאמי | CSI: Miami | פול סנדרס | בפרק "Won't Get Fueled Again" |
| 2008 |  | The Cleaner | דאנקן קולינס | סדרת טלוויזיה (2 פרקים) |
| 2008 | סטארגייט אטלנטיס | Stargate Atlantis | ריית' | בפרק "Vegas" |
| 2009–2010 |  | Make It or Break It | סשה בלוב | סדרת טלוויזיה (36 פרקים) |
| 2010 | פלאש פורוורד | FlashForward | לוקאס הולינגר | סדרת טלוויזיה (5 פרקים) |
| 2010–2012 | על אדונים ומשרתים | Upstairs, Downstairs | הארי ספרגו | סדרת טלוויזיה (9 פרקים) |
| 2011 | צווארון לבן | White Collar | דייוויד לורנס | בפרק "On Guard" |
| 2013 | ג'ו | Jo | ברון | בפרק "Invalides" |
| 2013 |  | Lightfields | דווייט לוסון | סדרת טלוויזיה (5 פרקים) |
| 2013–2015 | סליפי הולו | Sleepy Hollow | אברהם ואן ברונט | סדרת טלוויזיה (10 פרקים) |
| 2014 | מבוקש | Person of Interest | ריק דילנג'ר | בפרק "RAM" |
| 2016 | מטבחי הגיהנום | Hell's Kitchen | בתפקיד עצמו | בפרק "5 Chefs Compete" |
| 2017 | המקוריים | The Originals | אליסטר דוקסן | בפרק "Gather Up the Killers" |
| 2017–הווה | אבסנטיה | Absentia | ג'ק ביירן | תפקיד ראשי (20 פרקים) |
| 2020–הווה | סטארגירל | Stargirl | ג'ורדן מנקט | תפקיד ראשי (13 פרקים) |
הערות שוליים

↑  "Neil Jackson Discusses Life on the Set of Alexander". Movies.about.com. 17 ביוני 2010. אורכב מ-המקור ב-2011-11-13. נבדק ב-4 בספטמבר 2011. {{cite web}}:  (עזרה)
↑  "Neil Jackson on his role in Quantum of Solace". BBC. 31 באוקטובר 2008. נבדק ב-4 בספטמבר 2011. {{cite web}}:  (עזרה)
↑  Website of Trust PA, a spinal injuries charity of which Neil Jackson is Patron
| --- | --- |
בקרת זהויות :  LCCN: no2012159362  NKC: xx0250277  VIAF: 292391448   WorldCat (עם VIAF): 292391448
סוכנות החלל הישראלית

| --- | --- |

 מידע כללי
 מדינה:  ישראל 
 תחום שיפוט:  ישראל ישראל
 משרד אחראי:  משרד המדע והטכנולוגיה
 תאריך הקמה:  1983
 מנהל:  אורי אורון
 יו"ר:  פרופ' דן בלומברג
 מטה מרכזי:  דרך מנחם בגין 52, תל אביב
 סוכנות החלל הישראלית
 
הלוויין אופק 3
סוכנות החלל הישראלית (סל"ה - הסוכנות הישראלית לניצול החלל, ידועה בחו"ל גם כ-Israel Space Agency - ISA) היא גוף ממשלתי שפועל במשרד המדע והטכנולוגיה. מטרתה להתוות תוכניות ודרכי פעולה לקידום המטרות הלאומיות האזרחיות של ישראל בתחום החלל, וכן לתאם בין הגופים השונים העוסקים בחקר החלל בישראל, לצרכים מדעיים ומסחריים.